Wětošow

Wětošow ( Vetschau/Spreewald) je němsko-delnjoserbske město w Braniborskej, ležace w Błótach we wokrjesu Hornje Błóta-Łužica. Wětošow ma wokoło dźewjeć tysac wobydlerjow. Měšćanosta je Bengt Kanzler.

Město słuša do připóznateho sydlenskeho ruma Serbow w Braniborskej.

 Geografija 
Městačko leži při južnej kromje Błótow juhowuchodnje Lubnjowa, sewjernje Kalawy a něhdźe 18 kilometrow zapadnje Choćebuza. Wsy na sewjeru měšćanskeho teritorija słušeja hižo do biosferoweho rezerwata Błóta.

 Gmejnske dźěle 
Jako oficielne měšćanske dźěle Wětošowa płaća:
 Herpna (Repten),  wobydlerjow
 Hogrozna (Ogrosen),  wob.
 Chórice (Göritz),  wob.
 Kósojce (Koßwig),  wob.
 Łaz (Laasow),  wob.
 Njabožkojce (Naundorf),  wob.
 Pšyne (Missen),  wob.
 Raduš (Raddusch),  wob.
 Tšadow (Stradow),  wob.
 Zušow (Suschow),  wob.

Dalše wobsydlene městna, kotrež pak jako měšćanske dźěle njepłaća, su Běłośin (Belten), Długi (Fleißdorf), Gołyń (Gahlen), Husoka (Märkischheide, do lěta 1937 hamtsce Weissagk), Huštań (Wüstenhain), Łoboźice (Lobendorf) a Tarnojsk (Tornitz).

 Stawizny 
mini|left|Wětošowski hród
mini|left|Najstarše domske w měsće
Sydlišćo naspomni so prěni raz w lěće 1302 jako Veczicz. Dalše naspomnjenja běchu pod mjenami Vetczaw (1434), Fetzow (1450) a Fetczaw (1480). W lěće 1527 mjenowachu Fetzscho prěni raz jako městačko. Oficielnje dósta Wětošow swoje měšćanske prawa pak hakle 1543.

Hač do pózdnjeho 19. lětstotka rěčeše so we wjeskach wokoło Wětošowa hłownje delnjoserbsce.Arnošt Muka: Pućowanja po Serbach. Nakład Domowiny, Budyšin 1957, S. 67f. Rěčna změna k němčinje wotzamkny so tule – pospěšene přez wotstronjenje serbskich kemšow a přesadźenje němčiny jako šulskeje rěče – we hłownym hač dosrjedź 20. lětstotka.

Wot 1929 do 1932 wotměwachu so we Wětošowje Błótowske ludowe a drastowe swjedźenje, organizowane wot tehdyšeho měšćanosty Otta Rohdy a Maśicy Serbskeje.

Wětošow bě wot 1964 do 1996 stejišćo jedneje z najwjetšich brunicowych milinarnjow we Łužicy. Wuhenje Wětošowskeje milinarnje běchu hižo zdaloka widźeć a płaćachu jako symbol města.

 Zajimawostki 
mini|upright|Serbsko-němska dwójna cyrkej z dwěmaj łódźomaj
 Wětošowski hród, nastał wokoło 1540, dźensa sydło měšćanskeho zarjadnistwa
 Serbsko-němska dwójna cyrkej ze 17. lětstotka
 tykowana chěžka w Hrodowskej hasy čo. 8, najstarše wobchowane domske w měsće
 Słowjanski hród w Radušu

 Kubłanje 
Na zakładnej šuli we Wětošowje so WITAJ-wučba poskića.

 Wobchad 
We Wětošowje nadeńdźe so dwórnišćo železniskeje čary Berlin–Zhorjelc. Jězbny čas do Berlina traje někak hodźinu.

Přez Wětošow wjedźetej nimo toho zwjazkowa awtodróha 15 z Wrócławja do Berlina a zwjazkowa dróha 115.

 Wosobiny 
We Wětošowje so narodźili abo tam bydlili su mjez druhim delnjoserbski basnik, diplomat a pedagoga Jan Bok (1569–1621), moler Wylem Šybar (1887–1974) a wědomostnica-moderatorka Anja Pohončowa (* 1970).

 Žórła 

 Wotkazy 

 Webstrony Wětošowa 

!
Kategorija:Město w Braniborskej
Kategorija:Sydlišćo w Delnjej Łužicy
Kategorija:Sydlišćo w Błótach
Kategorija:Sydlišćo w serbskim sydlenskim rumje
Kategorija:Wokrjes Hornje Błóta-Łužica
Kategorija:Prěnje naspomnjenje 1302